اورارتو کرال‌لیغی‌نین ان گؤرکم‌لی اثرلریندن آیانیس قالاسیندا فعالیت آپاران قروپ‌لار معبد بؤلمه‌سینده کی بزک‌لردن قوپان حیسه‌لری یاپیش‌دیرا‌راق 2 مین 700 ایللیک تاریخی گله‌جک نسیل‌لره اؤتورمگی قارشییا مقصد قویوب.
اورارتو کرا‌لی ایکینجی روسانین وان گؤلونه حاکم تپه اوزرینده تیکدیردیگی آیانیس قالاسیندا 2 مین 700 ایل اول بؤیوک داش‌لارا ایشلنن بزک‌لردن قوپان حیسه‌لری رستوره و هیکلل تراش‌لار طرفیندن 2 ایل داوام ائدن فعالیت‌لر نتیجه‌سینده معین ائدیلن یئرلرینه خصوصی وسائل لرله یاپیشدیریر.
داش و کرپیج ایشچیلیغی ایله یاناشی معبد بؤلمه‌سین‌دکی بزک و حصارلارداکی قابارتما‌لاری ایله ان اهمیت‌لی و خصوصی اورارتو معبدلرین‌دن بیری اولان آیانیس قالاسین‌داکی قازینتی ایشلری، ارضروم آتاتورک اونیورسیته‌سینین ادبیات فاکولته‌سی آرخولوژی بولومو معلمی پروفئسور مهمت ایشیک‌لی باشچیلیغیندا داوام ائتدیریلیر.
گؤردوک‌لری ایشین چوخ چتین اولدوغونو، داش‌لارا تک-تک یئرلری‌نین تعیین اولونا‌راق نؤمره وئریلدیگینی دئین ایشیک‌لی بیلدیردی کی، متخصص‌لریمیز 2 مؤوسومه یاخین زامان‌دیر بزک‌لرین اولدوغو بؤیوک داش‌لاردان قوپان حیسه‌لرین یئرینی معین ائدیردی‌لر. داها سونرا یاپیشدیرما فعالیت‌لری آپاریلیر. بئله‌جه ایللر عرضینده داغیلان حیسه‌لری بیرلش‌دیره‌رک توریزمه قازاندیرماغی مقصد گؤتورموشوک.
ایشیک‌لی قازینتی ایشلری‌نین 28 ایلدیر داوام ائتدیگینی و بو مدت ایچینده اهمیت‌لی معلومات‌لارین الده ائدیلدیگینی خاطیرلادا‌راق دئدی کی، اساس هدفیمیز قالانی قیسمی اولا‌راق اؤرن یئری ایستاتوسونا قوووش‌دورماق و بؤلگه توریزمینه فعال‌لیق قازان‌دیرماق‌دیر. بو ایش چوخ جدی مرحله تشکیل ائدیر.
